Luontaistuote

Luontaistuotteet ovat kasvi-, kivi- ja eläinkunnista tai bakteereista saatavia aineita, jotka on tarkoitettu ylläpitämään terveyttä ravinnon täydennyksenä. Luontaistuotteet on tarkoitettu täydentämään ruokavaliota ja tasapainottamaan elintoimintoja. Luontaistuotteet sisältävät yleensä vitamiineja, kivennäisaineita, rasvahappoja, maitohappobakteereita, kuituja tai lääkekasveista valmistettuja uutteita ja kasveista eristettyjä aineita. Luontaistuotteita ei ole tarkoitettu lääkkeeksi.

Erikseen on luontaislääkintä.

Luokittelu
Suomessa on myynnissä vuonna 2010 noin 2 500 luontaistuotetta. Pääosaa niistä myydään ravintolisinä. Jotkut lääkekasveja sisältävistä luontaistuotteista luetaan kasvirohdosvalmisteiksi. Kasvirohdosvalmiste (eli lääkkeenomainen tuote tai rohdosvalmiste) tarkoittaa sellaista luontaistuotetta, joka on lääkelain alainen; ravintolisät ovat elintarvikelain alaisia.Lääkelain alaiset luontaistuotteet (Kasvirohdosvalmisteet) , Luontaistuotealan Keskusliitto ry, 2013.  Rohdoskasveja kuten auringonhattu/punahattu, orapihlaja, neidonhiuspuu, valeriaana, senna, mäkikuisma ja sahapalmu käytetään sekä rohdosvalmisteiden että ravintolisien valmistamiseen. Noin 25% nykyisin käytettävistä lääkkeistä perustuu kasveihin joita on alun perin käytetty rohdoksina.https://archive.is/20120525104231/www.who.int/mediacentre/factsheets/fs134/en/

Myynti ja käyttö
Lääkevalmisteiksi luokiteltavia kasvirohdosvalmisteita ja homeopaattisia valmisteita saa myydä vain luvanvaraisesti ja niitä valvoo Fimea. Ravintolisiä Elintarviketurvallisuusvirasto Evira.

Ravintolisien käytöstä tulisi aina ilmoittaa lääkärille, jotta tämä osaa ottaa huomioon mahdolliset lääkkeen ja ravintolisän yhteisvaikutukset.Onkohan tämä humpuukia? , Evira, 09/2010. s. 11. Viitattu 30.5.2018

Terveysvaikutukset

 Hyödyt 
Yrttivalmisteita ja muita kasvivalmisteita markkinoidaan terveysväittein. Esimerkiksi rohtosalvialla ja aaprottimarunalla on väitetty olevan ruoansulatusta edistäviä vaikutuksia. Aaloeta käytetään ihon parantamiseen. Mäkikuismalla on masennusta lievittavää ja rauhoittavaa vaikutusta. Ginkgo biloban eli neidonhiuspuun lehdillä on psyykkisiä kykyjä sekä verenkiertoa parantavia vaikutuksia.

 Haitat ja yhteisvaikutukset 
Luontaistuotteet eivät välttämättä sovi yhteen toistensa, käsikauppalääkkeiden tai reseptilääkkeiden kanssa ja voivat aiheuttaa voimakkaita yhteisvaikutuksia.Lääkehoito , THL.fi, 2013. Esimerkiksi varfariinia (Marevan) käyttävien tulee välttää luontaistuotteita.Ohje varfariinia käyttävälle potilaalle , THL.fi, 2013. Neidonhiuspuun lehdet voivat asetyylisalisyylihappoon yhdistettynä aiheuttaa verenvuotoa, mikä voi olla vaarallista.

Luontaistuotteilla voi olla haittoja, vaikka niitä ei käytettäisi yhdessä muiden tuotteiden kanssa. Esimerkiksi ginseng voi laskea verensokerin vaarallisen alas.

 Raskaus 
Raskaana olevien tulee välttää luontaistuotteita.Raskausaikana vältettävät elintarvikkeet , THL.fi, 2013. Human Reproduction -lehden julkaisema tutkimus havaitsi, että vaihtoehtoista lääkintää käyttävien raskaudet johtivat 50 % useammin keskenmenoon tai kuolleena syntymiseen (taustatekijöiden vakiointi vahvisti suhdetta entisestään). 

 Käyttö 
Alan mukaan 61 % suomalaisista on joskus käyttänyt luontaistuotteita ja 32 % tuoreimman kuukauden aikana (TNS gallup 2007).Ravintolisäopas elintarvikevalvojille ja elintarvikealan toimijoille , Evira, tuoteturvallisuusyksikkö, 2011.

Arvostelua
Luontaistuotteet kuten yrttipohjaiset ravintolisät saattavat vahingoittaa maksaa erityisen paljon ja johtaa maksansiirtoihin ja hepatiittiin. Ihmiset myös kuvittelevat luonnonmukaisen olevan terveellistä.Spike in Harm to Liver Is Tied to Dietary Aids, The New York Times, December 21, 2013.

Joskus lyhytkin luontaistuotteiden käyttö aiheuttaa maksavaurioita. Siksi suositellaan olemaan käyttämättä niitä tai tutkituttamaan maksa-arvot. Erityisesti varoitetaan ulkomaisten nettikauppojen tuotteista. Luontaistuotteet voivat aiheuttaa vakavan maksavaurion - Jos syöt luontaistuotteita, tutkituta maksasi, suomalaislääkäri kehottaa, Helsingin Sanomat 27.2.2014.

 Haitat 
Useilla yrteillä katsotaan olevan haittavaikutuksia, myös laajasti käytetyillä.Perioperative Herbal Supplement Use in Cancer Patients: Potential Implications and Recommendations for Presurgical Screening, Nagi B. Kumar, PhD, RD, FADA, Kathy Allen, MA, RD, Heather Bell, MS, RDDisclosures
Cancer Control. 2005;12(3):149-157. Myös väärennökset, soveltumattomat yhdistelmät ja kasvien ja lääkkeiden yhteisvaikutukset ovat aiheuttaneet kuolemia.

Luontaistuotteista on löydetty toksiineja ja raskasmetalleja kuten lyijy, elohopea ja arsenikki."Gastroenterologia", Tyksin ylilääkäri Markku Voutilainen, Lääketieteellinen Aikakauskirja Duodecim 2014;130(4):313.

 Maksavauriot
Alimentary Pharmacology & Therapeutics -lehden mukaan 2–11 % maksavaurioista voi olla luontaistuotteiden aiheuttamia. Suomessa luku lienee samaa luokkaa. Suomessakin luontaistuotteiden käyttö näyttää aiheuttaneen maksansiirtoja. 

Vaarallisia ovat monet kiinalaiset luontaislääkkeet, eräät ayurvedahoidoissa käytetyt tuotteet sekä puolanminttu, Herbalifen tuotteet, rasvanpolttaja Hydroxycut, tähkäkimikki, kava ja eräät vihreä tee -valmisteet sekä monet muutkin luontaistuotteet.

Myös Evira on kehottanut lopettamaan Hydroxicutin käytönhttp://www.evira.fi/portal/fi/elintarvikkeet/ajankohtaista/?bid=1554  ja varoittanut, ettei tähkäkimikki toteuta edes elintarvikkeilta vaadittua turvallisuustasoa.http://www.evira.fi/portal//2878/?bid=721 

Journal of Hepatology 47/2007 julkaisi pääkirjoituksen ja kaksi tutkimusartikkelia, joiden 22 maksamyrkytysoireista kärsivää potilasta yhdisti Herbalife-tuotteiden käyttö. Evira selvittää Herbalifen maksatoksisuusepäilyjä , Evira, 10.01.2008.

Rohdosvalmisteet ja ravintolisät
Luontaistuotteista rohdosvalmisteet ovat lääkelain alaisia. Niiden markkinoinnin ja myynnin valvonnasta vastaa Lääkealan turvallisuus- ja kehittämiskeskus. Ravintolisät, jotka ulkonäöltään saattavat muistuttaa lääkkeitä, taas määritellään elintarvikkeiksi, eikä niiden valvonta ole yhtä tarkkaa. Siksi myynnissä voi olla maksalle vaarallisia tuotteita.

 Lähteet 

 Aiheesta muualla 

Luokka:Lisäravinteet
Luokka:Luontaistuotteet
Luokka:Terveys